Държавен вестник, бр. 88, 2008 г., стр. 89

Б Р О Й  88
Д Ъ Р Ж А В Е Н   В Е С Т Н И К
С Т Р .  89
4. всички заповеди на командира на дивизи-
она за денонощието, реда за действие на кора-
бите и частите от дивизиона при случаи на обя-
вяване в дивизиона на тревога и повишаване на
готовността;
5. разположението и предназначението на
всички постове от дежурната и вахтената служ-
ба в дивизиона, състоянието на средствата за
свръзка в дивизиона;
6. сигналите на всички видове оповестява-
ния за текущото и следващото денонощие.
(7) След сдаването и приемането на дежур-
ството и докладите на началниците на караули-
те за смяната на караулите старият и новият
дежурен се явяват при командира на дивизиона
и рапортуват за сдаването и приемането на де-
журството, например: “Господин капитан I ранг,
капитан-лейтенант Добрев, дежурството по
дивизион приех.”
(8) След рапорта новият дежурен по дивизи-
он докладва за всички недостатъци, открити
при приемането на дежурството, които не са
отстранени от стария наряд.
Чл. 728. Дежурният по дивизион е длъжен:
1. да приема доклади от помощник-дежурния
по дивизион по живучест, дежурните по кораби
за застъпване на дежурната и вахтената служба
след развода и за забележките през нощта;
2. да осигурява чрез дежурната и вахтената
служба изпълнението от корабите и частите на
разпределението на времето за деня и спазва-
нето в дивизиона на установената форма на
облеклото;
3. да осигурява чрез дежурната и вахтената
служба чистотата и реда на акваторията, тери-
торията на дивизиона, жилищните и служебни-
те помещения;
4. да проверява лично не по-малко от два
пъти през нощта носенето на службата от дено-
нощния наряд на корабите и частите;
5. да докладва незабавно на командира на
дивизиона за всички инциденти в дивизиона
и за самоволно отлъчилите се или неявилите
се към установеното време от брега военно-
служещи;
6. да има сведения за разхода на личния със-
тав на дивизиона, а така също за разхода на
специалните и транспортните автомобили; чрез
дежурния по брегова база да контролира завръ-
щането на плавателните средства и автомоби-
лите, да докладва на командира на дивизиона в
случаите на тяхното закъсняване и да предпри-
ема мерки за търсенето и връщането на плава-
телните средства и автомобилите в частта;
7. да проверява назначаваните от дивизиона
дежурни подразделения (команди) и караули,
своевременно да ги изпраща и да докладва за
това на началника на щаба на дивизиона;
8. да поддържа свръзка с оперативния дежу-
рен по съединение и да го осведомява по въпро-
сите, отнасящи се към дейността на оператив-
ната служба;
9. да се намира в помещението на дежурния
по дивизион; при отлъчване по служебни рабо-
ти да оставя в помещението помощник-дежур-
ния по дивизион и да му съобщава къде и за
колко време отива;
10. да взема незабавно мерки при пожар в
района на дивизиона, в близост до него и при
стихийно бедствие за спасяването на хората,
въоръжението, секретните документи, техни-
ката, боеприпасите и имуществото; при пожар
да извиква пожарната команда и до нейното
пристигане да организира гасенето на пожара;
11. да предава незабавно сигнала за тревога
или сбор на личния състав по корабите и части-
те на дивизиона; да докладва на командира на
дивизиона, началника на щаба и другите длъж-
ностни лица от дивизиона;
12. да доложи незабавно при получаване на
сигнал за мобилизация на командира на диви-
зиона и да действа съгласно инструкциите и
неговите указания;
13. да раздава щатното оръжие и боеприпаси-
те на офицерите и старшините от щаба на диви-
зиона в съответствие с реда, установен от коман-
дира на дивизиона, като записва за това в книга-
та за раздаване на оръжието и боеприпасите, и
да контролира за своевременното им връщане;
14. да проверява съвместно с лекаря (сани-
тарния инструктор) преди раздаването на хра-
ната нейното качество, да извършва съответ-
ните записи в книгата за контрола на качество-
то на приготвяната храна и да дава разрешение
за нейното раздаване; в случаи на съмнение в
качеството на храната незабавно да докладва
за това на командира на дивизиона; лично да
присъства в столовата по време на раздаването
и приемането на храната;
15. чрез помощник-дежурния по дивизион по
живучест и дежурните по подводници да осъ-
ществява контрол за процентното съдържание
на водород в акумулаторните ями и във всички
отсеци на подводниците;
16. при пристигането на командира на диви-
зиона да го посреща, като подаде команда “Мир-
но!” и рапортува, например: “Господин капи-
тан I ранг, по време на дежурството ми инци-
денти не е имало (или имаше). Дежурен по
дивизион—капитан-лейтенант Геров.”
Чл. 729. Дежурният по дивизион след отива-
нето на корабните екипажи в бреговата база е
длъжен:
1. да осигурява вътрешната и външната без-
опасност на корабите, да проверява как лицата
от дежурната и вахтената служба на корабите
изпълняват своите задължения;
2. да докладва на командира на дивизиона
за възникналите аварии или пожари по кора-
бите, на територията на базата, кейовете или
акваторията;
3. да ръководи оказването на помощ на ава-
рирали кораби с аварийно-спасителните групи
на корабите и бреговата база и ако е необходи-